Rettens dom (Niende Afdeling) af 15. november 2018 –

Prosegur Compañía de Seguridad mod Kommissionen

(Sag T-406/11)

»Statsstøtte – bestemmelser vedrørende selskabsskat, der giver virksomheder, som har skattemæssigt hjemsted i Spanien, mulighed for at afskrive goodwill, der følger af erhvervelser af kapitalandele i virksomheder, som har skattemæssigt hjemsted i udlandet – afgørelse, der erklærer en støtte uforenelig med det indre marked og kræver tilbagesøgning heraf – begrebet statsstøtte – selektivitet – referencesystem – undtagelse – forskelsbehandling – begrundelsen for forskelsbehandlingen – virksomheder, der er omfattet af foranstaltningen – berettiget forventning«

1. Statsstøtte – begreb – foranstaltningens selektive karakter – foranstaltning, der tildeler en skattemæssig fordel – referenceramme til fastlæggelse af, om der foreligger en fordel – materiel afgrænsning – kriterier – forbindelse mellem formålet med den omhandlede foranstaltning og referencerammens formål – sammenlignelig karakter af situationer, der er omfattet af den omhandlede foranstaltning, og situationer, der er omfattet af referencerammen (Art. 107, stk. 1, TEUF) (jf. præmis 50, 51 og 85-96)

2. Statsstøtte – begreb – foranstaltningens selektive karakter – foranstaltning, der tildeler en skattemæssig fordel – foranstaltning af generel karakter, der finder anvendelse uden forskel for enhver erhvervsdrivende – foranstaltning, der ikke finder anvendelse på transaktioner, som er sammenlignelige med de transaktioner, der er en betingelse for indrømmelse af den med foranstaltningen forbundne fordel – foranstaltning, der kan kvalificeres som selektiv (Art. 107, stk. 1, TEUF) (jf. præmis 72)

3. Statsstøtte – begreb – foranstaltningens selektive karakter – foranstaltning, der tildeler en skattemæssig fordel – referenceramme til fastlæggelse af, om der foreligger en fordel – materiel afgrænsning – foranstaltning, der udgør sin egen referenceramme – betingelser – klart afgrænset skatteordning, der forfølger specifikke formål – foreligger ikke – en foranstaltnings systematiske og generelle karakter (Art. 107, stk. 1, TEUF) (jf. præmis 117-121)

4. Statsstøtte – begreb – foranstaltningens selektive karakter – undtagelse fra den almindelige beskatningsordning – differentiering mellem virksomheder, der befandt sig i en sammenlignelig faktisk og retlig situation – bedømmelseskriterier – sammenligning i forhold til det formål, der forfølges med den almindelige skatteordning i sin helhed (Art. 107, stk. 1, TEUF) (jf. præmis 133-139)

5. Statsstøtte – begreb – foranstaltningens selektive karakter – undtagelse fra den almindelige beskatningsordning – begrundet med systemets karakter og opbygning – bedømmelseskriterier – foranstaltning, der skal gennemføre et formål, som henhører under mekanismer, der er uadskilleligt forbundet med det almindelige skattesystem – passende størrelse – omfanget af bevisbyrden (Art. 107, stk. 1, TEUF; Rådets forordning nr. 659/1999) (jf. præmis 156-166, 180, 188, 189, 196 og 202)

6. Annullationssøgsmål – formål – delvis annullation – betingelse – de anfægtede bestemmelser kan udskilles – objektivt kriterium – betingelse ikke opfyldt – afvisning (Art. 263 TEUF) (jf. præmis 212)

7. Statsstøtte – begreb – vurdering i henhold til artikel 107, stk. 1, TEUF – hensyntagen til en tidligere praksis – udelukket (Art. 107, stk. 1, TEUF) (jf. præmis 215 og 242)

8. Statsstøtte – Kommissionens undersøgelse – identifikation af støttemodtageren – effektive nydelse – vurdering (Art. 107, stk. 1, TEUF) (jf. præmis 231-240)

9. Statsstøtte – begreb – bedømmelse på grundlag af den objektive karakter uafhængigt af institutionernes adfærd – hensyntagen til den pågældende adfærd ved undersøgelsen af pligten til tilbagesøgning af den uforenelige støtte – beskyttelse af den berettigede forventning (Art. 107, stk. 1, TEUF; Rådets forordning nr. 659/1999, art. 14) (jf. præmis 253-267)

10. Statsstøtte – tilbagesøgning af en ulovlig støtte – støtte ydet i strid med procedurereglerne i artikel 108 TEUF – eventuel berettiget forventning hos støttemodtagerne – foreligger ikke, medmindre der er ekstraordinære omstændigheder – berettiget forventning, som er opstået som følge af Kommissionens specifikke, ubetingede og samstemmende garantier – offentliggørelse af beslutningen om at indlede den formelle undersøgelse, som bringer denne berettigede forventning til ophør (Art. 107, stk. 1, TEUF og art. 108, stk. 3, TEUF) (jf. præmis 269-292)

Angående

Søgsmål anlagt i henhold til artikel 263 TEUF med påstand om annullation af artikel 1, stk. 1, og artikel 4 i Kommissionens afgørelse 2011/282/EU af 12. januar 2011 om skattemæssig afskrivning af finansiel goodwill i forbindelse med erhvervelse af kapitalandele i udenlandske virksomheder C 45/07 (ex NN 51/07, ex CP 9/07), som Spanien har gennemført (EUT 2011, L 135, s. 1).

Konklusion

1) Europa-Kommissionen frifindes.